Камандзе шведзкіх даследчыкаў упершыню атрымалася ўбачыць, як птушкі, якія актыўна машуць крыламі, могуць эканоміць энергію пад час такога палёту. Біёлагі з універсітэту Лунда на прыкладзе каўкі (Corvus monedula) паказалі, што гэтыя птушкі мінімізуюць спажыванне энергіі пад час набору вышыні, таму што махавыя першай ступені на іх крылах утвараюць пад сабой некалькі невялікіх завіхрэнняў паветра замест аднаго вялікага – як меркавалі раней.